Evoluțiile din ultima săptămână - rectificarea bugetară, cu suplimentări mari transferate dinspre investiții de infrastructură către plata salariilor și a pensiilor mărite , precum și recentele solicitări guvernamentale de virare în avans, către buget, a dividendelor puținelor companii de stat profitabile - demonstrează că prioritatea Guvernului nu e să creeze contextul pentru dezvoltarea economiei în viitor, ci să facă rost urgent de bani cu orice preț: inclusiv acela de a destabiliza, în 2018, sute de mii de companii corecte, majoritatea IMM-uri, cea mai mare parte a lor având capital românesc, prin adoptarea de la 1 ianuarie 2018 a sistemului generalizat de plată defalcată a TVA”, se arată într-un comunicat al RBL, organizație care cere Guvernului să regândească măsurile care impun obligativitatea plății defalcate a TVA de la 1 ianuarie 2018 și să se asigure, înainte de a implementa măsuri de o asemenea complexitate, că autoritățile fiscale - ANAF, Trezoreria - au capacitatea logistică și instituțională de a gestiona o astfel de schimbare radicală în lucrul cu sute de mii de companii.  De la 1 ianuarie 2018, companiile din toate domeniile de activitate, fie că au fost sau nu identificate ca activând în arii cu risc fiscal, vor fi obligate să implementeze proceduri pentru urmărirea plăților și încasărilor lor cu toți furnizorii și clienții, pentru urmărirea încasărilor în numerar și prin card, folosind noile conturi de TVA.